cyanic-selkie/wikianc huggingface dataset:
سینٹ-نظارے-دکتوں ، کیوبک
سینٹ-نظارے-دکتوں، کیوبک کینیڈا کا ایک رہائشی علاقہ جو ایکٹن علاقائی کاؤنٹی بلدیہ، کیوبیک میں واقع ہے۔
تفصیلات
سینٹ-نظارے-دکتوں، کیوبک کا رقبہ 58.20 مربع کیلومیٹر ہے اور اس کی مجموعی آبادی 826 افراد پر مشتمل ہے۔
حوالہ جات
زمرہ:ویکی ڈیٹا سے مطابقت رکھنے والی مختصر تفصیل
سندھیا گھاٹ
تصغیر|سندھیا گھاٹ، وارانسی
سندھیا گھاٹ جسے شندے گھاٹ بھی کہتے ہیں، منیکرنیکا گھاٹ کے شمالی طرف سے جڑا ہوا ہے۔ یہ گھاٹ کاشی کے بڑے اور خوبصورت گھاٹوں میں سے ایک ہے۔ اس گھاٹ کی تعمیر 150 سال پہلے 1830ء میں گوالیار کی مہارانی بے جابائی سندھیا نے کرائی تھی اور اور اس سے جڑا ہوا شیو مندر جزوی طور پر دریا کے پانی میں ڈوبا ہوا ہے۔ اس گھاٹ کے اوپر کاشی کے متعدد بااثر لوگوں کی طرف سے بنائے گئے مندر واقع ہیں۔ یہ تنگ گھومتی گلیوں والے علاقے میں واقع ہے۔ ہندو اسطیر کے مطابق اگنی دیوتا کی پیدائش یہیں ہوئی تھی۔ یہاں ہندو لوگ ويریے اسور کی ارچنا کرتے ہیں اور بیٹے کی خواہش کرتے ہیں۔
ہارون لورگاٹ
ہارون لورگاٹ (پیدائش: 26 مئی 1960ء) ایک جنوبی افریقی تاجر اور چارٹرڈ اکاؤنٹنٹ ہے۔ وہ انٹرنیشنل کرکٹ کونسل اور کرکٹ جنوبی افریقہ کے سی ای او کے طور پر خدمات انجام دے چکے ہیں۔لورگاٹ نے ہووا باؤل میں مشرقی صوبے اور ٹرانسوال کے لیے صوبائی کرکٹ کھیلی۔ انہوں نے 1974/75ء اور 1990/91ء کے درمیان 76 فرسٹ کلاس میچز کھیلے۔ وہ ایک آل راؤنڈر تھا اور 1985/86ء کے سیزن میں بیٹنگ اوسط میں سرفہرست تھا۔ اکتوبر 2020ء میں لورگاٹ نے ابوظہبی ٹی10 لیگ کے پروموٹرز میں سے ایک ٹی10 سپورٹس مینجمنٹ کے ساتھ بطور ڈائریکٹر سٹریٹیجی اینڈ ڈیولپمنٹ جوائن کیا تاکہ دنیا بھر میں دس اوور فارمیٹ کی کرکٹ کی ترقی اور ترقی کی راہ ہموار کی جا سکے۔
حوالہ جات
زمرہ:بقید حیات شخصیات زمرہ:1960ء کی پیدائشیں زمرہ:جنوبی افریقا کے کرکٹ کھلاڑی زمرہ:جنوبی افریقی مسلم زمرہ:جنوبی افریقی کرکٹ منتظمین
محمد(کتاب)
محمد صلی اللہ علیہ وسلم: نعتیہ مجموعہ کھوار زبان میں یہ منظوم سیرت نگاری پر یہ پہلی کتاب ہے جسے چترال سے تعلق رکھنے والے ماہر لستانیات، شاعر، ادیب اور دانشور رحمت عزیز چترالی نے تحریر کیا ہے اور کھور اکیڈمی نے اسے 2015 میں شائع کیا۔
منظوم سیرت نگاری
چونکہ یہ کتاب چترال میں بولی جانے والی زبان میں منظوم سیرت نگاری کی پہلی کتاب ہے جس میں پیغمبر اسلام حضرت محمد صلی اللہ علیہ وسلم کی سیرت پاک کے مختلف پہلووں کو نعتیہ انداز میں پیش کیا گیا ہے۔
گلہائے عقیدت
رحمت عزیز چترالی نے اس حضور پرنور حضرت محمد صلی اللہ علیہ وسلم کی شان میں گلہائے عقیدت پیش کرنے میں انتہائی ادب اور عاجزی کا خاص خیال رکھا ہے ۔ صفحات پر مشتمل اس کتاب کو کھوار اکیڈمی نے شائع کیا ہے۔
اعزازات
اس کتاب کو وزارت مذہبی امور و بین المذاہب ہم آہنگی حکومت پاکستان نے انٹرنیشنل سیرت النبی کانفرس منعقدہ لاہور میں سند امتیاز، سیرت النبی ایوارڈ 2016ء اور نقد انعام سے نوازا ہے اور سن 2016ء کا بہترین کتاب قرار دیا ہے
حوالہ جات
زمرہ:رحمت عزیز چترالی زمرہ:سیرت النبی زمرہ:محمد بن عبد اللہ
لیلی یونس
لیلیٰ اسلام قاضی یونسووا (پیدائش کے وقت خاندانی نام والیئیوا; پیدائش 21 دسمبر 1955ء، باکو میں)، جو لیلیٰ یونس کے نام سے مشہور ہیں، آذربائیجانی انسانی حقوق کے کارکن ہیں جو انسانی حقوق کی ایک تنظیم انسٹی ٹیوٹ آف پیس اینڈ ڈیموکریسی کے ڈائریکٹر کے طور پر کام کرتی ہیں۔ وہ خاص طور پر باکو میں جبری بے دخلی سے متاثرہ شہریوں کی مدد کرنے کے اپنے کام کے لیے جانی جاتی ہے، جن کی جانب سے اس نے کئی چھوٹے مظاہروں کا اہتمام کیا۔ جولائی 2014ء میں آذربائیجانی حکام نے لیلی یونس کو دھوکا دہی اور ٹیکس چوری کے الزامات کے تحت جیل بھیج دیا، جن الزامات کو بڑے پیمانے پر مشکوک سمجھا جاتا ہے۔ 13 اگست 2015ء کو 8.5 سال قید کی سزا سنانے کے بعد، لیلیٰ یونس کو 9 دسمبر 2015ء کو ان کی بگڑتی ہوئی صحت کی بنیاد پر رہا کر دیا گیا، عدالت نے ان کی سزا کو معطل کر دیا۔
عوامی کیریئر
لیلی یونس تربیت کے لحاظ سے ایک مورخ ہیں اور انہوں نے "اٹھارہویں صدی کے پہلے حصے میں بحیرہ کیسپین اور آذربائیجان پر انگریزی-روسی دشمنی" پر اپنا مقالہ لکھا۔ سوویت یونین کے آخری سالوں میں لیلی یونس اصلاحات کے حامی حلقوں میں سرگرم تھی۔ 1988ء میں اس نے اعتدال پسند دانشوروں کے ایک چھوٹے سے گروپ کے ساتھ مل کر "پیریسٹروکا کی حمایت میں آذربائیجان کا پاپولر فرنٹ" قائم کیا۔ ابتدائی طور پر، آذربائیجان کے اس پاپولر فرنٹ کو جان بوجھ کر ایسٹونیا کے پاپولر فرنٹ کی مثال پر بنایا گیا تھا۔ جنوری 1990ء تک لیلی یونس نے زردشت علی زادہ کے ساتھ مل کر سوشل ڈیموکریٹک پارٹی بنائی، جس کا مقصد ایک معتدل سیاسی آواز قائم کرنا تھا۔ اپریل 1990ء میں لیلی یونس نے ایک مضمون "ایک سیاست دان کی ذمہ داریاں" شائع کیا، جس میں جمہوری درمیانی راستے پر بحث کی گئی اور انتہائی قوم پرستی اور سوویت حکومت کے پرتشدد جبر دونوں کو مسترد کیا۔ 1992-1993ء میں ناگونو کاراباخ تنازعہ کے دوران، لیلی یونس نے نائب وزیر دفاع اور وزارت دفاع کے معلوماتی تجزیاتی مرکز کے سربراہ کے طور پر خدمات انجام دیں۔
حوالہ جات
زمرہ:1955ء کی پیدائشیں زمرہ:آذربائیجانی زیر حراست اور قیدی شخصیات زمرہ:آذربائیجانی فعالیت پسند برائے انسانی حقوق زمرہ:اکیسویں صدی کی آذربائیجانی خواتین سیاست دان زمرہ:اکیسویں صدی کے آذربائیجانی سیاست دان زمرہ:باکو کی شخصیات زمرہ:بقید حیات شخصیات زمرہ:دھوکا دہی کے مرتکب افراد زمرہ:فعالیت پسند برائے حقوق نسواں
فش بالز
فش بال یا مچھلی کی گیندیں ،مچھلی کے پیسٹ سے بنتی ہیں جنہیں پھر ابال کر یاتیل میں تلا جاتا ہے۔مچھلی کے کیک کی طرح، فش بالز اکثر مچھلی کے گوشت، ، نمک، اور آمیزے کو جوڑنے والی اجزاء جیسے  آٹا، مکئی یا آلو کے نشاستہ سے بنائے جاتے ہیں۔
فش بالز مشرقی اور جنوب مشرقی ایشیا میں  بہت مقبول ہیں۔ اسے اکثر ناشتے کے طور پر کھایا جاتا ہے یا سوپ یا ہاٹ پاٹ ڈشز میں شامل کیا جاتا ہے۔ انہیں عام طور پر چینی کھانوں سے منسوب کیا جاتا ہے اور فش بال انڈسٹری کو زیادہ تر چینی نسل کے لوگ چلاتے ہیں۔ یورپی ممالک کی بھی اپنی تبدیلی ہے۔
ایشیا
اجزاء اور طریقے ممالک کے درمیان یکساں ہیں، لچک، رنگ اور ذائقے کے لحاظ سے فرق کو نوٹ کیا جا سکتا ہے۔ ہانگ کانگ اور فلپائن میں فش بالز  مالے اور سنگاپوری ہم منصبوں کے مقابلے میں زیادہ مضبوط، گہرے، اور مچھلی کا ذائقہ اور خوشبو زیادہ رکھتی ہیں تائیوان کے فش بالز زیادہ  پھولے ہوئے ہوتے ہیں تاکہ سوپ یا چٹنی بھگو سکیں۔
عام طور پر مچھلیوں کو کاٹ دیا جاتا ہےیا موٹے پیس لیا جاتا ہے پھر اس میں شامل نمک اور پسی ہوئی برف کے ساتھ بہت دیر تک ملایا جاتا ہے جب تک کہ ہموار ساخت حاصل نہ ہوجائے۔ دیگر اجزاء شامل کیے جاتے ہیں، جیسے چینی، مونوسوڈیم گلوٹامیٹ، ٹرانسگلوٹامینیز، یا نشاستہ، اور پھر اس بات کو یقینی بنانے کے لیے پانی شامل کیا جاتا ہے کہ بالز  "نرم ساخت"  کی ہو۔ "Q" کی اصطلاح استعمال کی جاتی ہے۔
تجارتی پیداوار کے لئے  فش بالز  کو ایکسٹروڈنگ مشین کے ذریعے شکل دی جاتی ہے
یورپ
اسکینڈینیوین فش بالز مکمل طور پر خالص مچھلی، دودھ، اور آلو کے آٹے (یا آلو کے نشاستہ) سے بنی ہوتی ہیں، اور ان کی شکل بغیر کسی اضافی پروسیسنگ کے ہوتی ہے، جس سے ایک نرم بناوٹ والا کھانا تیار ہوتا ہے۔ اس قسم کی فش بالز عام طور پر دھاتی کین یا شفاف پلاسٹک کے کنٹینرز میں آتی ہے جس میں اسٹاک یا نمکین پانی ہوتا ہے اور اس کے لیے کیننگ سے پہلے ایک مقررہ مدت کی ضرورت ہوتی ہ ےہ
شیلف لائف
پروسیسنگ کی مقدار اور اضافی اشیاء کی شمولیت کی بنیاد پر ان کی شیلف لائف مختلف ہوتی ہے۔ بغیر پکی فش بالزکی  شیلف لائف 4 سے 5 دن ہوتی ہے جب اسے 5 ° C پر رکھا جاتا ہے ایک تلی ہوئی، میرینیٹ شدہ فش بالز ±4 °C پر 135 دن تک چل سکتی ہے۔
تصغیر| ہانگ کانگ کے چیونگ چاؤ میں ایک مقامی فش بال اسٹور تصغیر|
حوالہ جات
زمرہ:تھائی پکوان زمرہ:تائیوانی پکوان زمرہ:سویڈش پکوان زمرہ:اسٹریٹ فوڈ زمرہ:سنگاپوری پکوان زمرہ:فلپائنی پکوان زمرہ:نارویجن پکوان زمرہ:کوفتے زمرہ:موریشسی پکوان زمرہ:ملائیشیائی پکوان زمرہ:انڈونیشیائی پکوان زمرہ:آئس لینڈی پکوان زمرہ:ہانگ کانگ کے پکوان زمرہ:مچھلی کے پکوان زمرہ:مضامین جن میں روایتی چینی زبان کا متن شامل ہے زمرہ:مقالے جن میں چینی زبان کا متن ہے زمرہ:Short description is different from Wikidata
آئر لینڈ ایک روزہ کرکٹ کھلاڑیوں کی فہرست
آئر لینڈ ایک روزہ کرکٹ کھلاڑیوں کی فہرست
شمالی ڈکوٹا اسٹیٹ یونیورسٹی
حوالہ جات
زمرہ:شمالی ڈکوٹا اسٹیٹ یونیورسٹی زمرہ:1890ء میں قائم ہونے والے تعلیمی ادارے زمرہ:شمالی ڈکوٹا میں 1890ء کی تاسیسات زمرہ:شمالی ڈکوٹا میں جامعات اور کالج زمرہ:فارگو–مورہیڈ میں تعلیم زمرہ:لینڈ گرانٹ جامعات اور کالج زمرہ:کامنز زمرہ جس کا ربط ویکی ڈیٹا پر ہے
ابو طلحہ انصاری
ابوطلحہ انصاری ان کا نام زیدبن سہل بن اسود بن حرام انصاری نجاری تھا یہ بیعت عقبہ اور غزوۂ بدر میں موجودتھے۔ جب مسلمان ہجرت کر کے مدینہ آئے تو حضورِ اکرم صلی اللہ علیہ وسلم نے ابو عبیدہ بن جراح اورابوطلحہ میں سلسلۂ مواخات قائم فرمادیا،یہ سب معرکوں میں شریک رہے،یہ بہترین تیراندازبہادرسپاہی تھے،غزوۂ احد میں ان کی کارگزاری قابلِ تعریف رہی،وہ حضورِاکرم کا بچاؤ اپنے آپ کو ڈھال بنا کر کرتے اور آپ کے آگے کھڑے ہوکرتیراندازی کرتے،اوراپنی چھاتی سے سپرکاکام لیتے،تاکہ حضورِ اکرم کوکوئی گزندنہ پہنچے،اورکہتے،آپ کی گردن کے آگے میری گردن اور ذات کے سامنے میرا جسم ہے،حضوراکرم سنکرفرماتے کہ لشکر میں ابوطلحہ کی آواز سوآوازوں پر بھاری تھی،غزوۂ حنین میں انہوں نے بیس آدمیوں کو قتل کیا تھا،اوران کے ہتھیاراتارلئے تھے۔ کے پاس کھجوروں اور انگوروں کا ایک باغ تھا جو اپنے درختوں کی کثرت، پھلوں کی عمدگی اور پانی کی شیرینی کے لحاظ سے یثرب کے تمام باغوں سے اچھا تھا۔ ایک روز ابوطلحہ اس کے گھنے سائے میں کھڑے نماز پڑھ رہے تھے۔ اچانک ایک خوش الحان پرندے نے ان کی توجہ اپنی طرف مبذول کر لی۔ اس کے پر سبز، چونچ سرخ اور پاؤں رنگین تھے۔ وہ درختوں کی شاخوں پر خوشی سے چہچہاتا، رقص کرتا اور پھدکتا پھر رہا تھا۔ حضرت ابوطلحہ کو یہ منظر اتنا بھلا معلوم ہوا کہ تھوڑی دیر کے لیے اس کی دلکشی میں کھو گئے۔ جب ان کی توجہ نماز کی طرف واپس آئی تو وہ بھول چکے تھے کہ انہوں نے کتنی رکعتیں پڑھی ہیں،دو یا تین؟ وہ سوچتے رہ گئے مگر کچھ یاد نہ آیا۔ وہ نماز ختم کر کے رسول اللہ کی خدمت میں حاضر ہوئے اورآپ سے اپنے نفس کی شکایت کی جس کوباغ، اس کے گھنے اور سایہ دار درختوں اور اس کے خوش نوا پرندے نے نماز سے غافل کر دیا۔ پھر انہوں نے کہا: "اللہ کے رسول صلی اللہ علیہ وسلم!آپ گواہ رہیں، میں اس باغ کو اللہ کی راہ میں صدقہ کر رہا ہوں۔ آپ اس کو جس مصرف میں چاہیں خرچ کریں "،ہم ان کا نسب ان کے نام زید کے ترجمے میں بیان کرآئے ہیں،یہ بیعت عقبہ اور غزوۂ بدر میں موجودتھے،ابوجعفرنے باسنادہ یونس سے،انہوں نے ابن اسحاق سےبہ سلسلۂ شرکائے غزوۂ بدرازبنوخزرج ابوطلحہ کاجوبنومالک بن نجارسے تھے،ذکرکیاہے،ان کا نسب زید بن سہل بن اسود بن حرام تھا،ابن اسحاق نے بھی یہی لکھاہے۔ ابوطلحہ،ام سلیم کے،جو انس بن مالک کی والدہ تھیں،خاوند تھے،ایک روایت میں ہے کہ وہ مدینے میں 31ہجری میں فوت ہوئے،اوردوسری روایت کی روسے 34ہجری ان کاسال وفات ہے،اس وقت ان کی عمر ستر برس تھی،نمازِجنازہ حضرت عثمان نے پڑھائی۔
اسلام
ابھی زمانۂ شباب کا آغاز تھا بہ مشکل بیس سال کی عمر ہوگی کہ آفتاب نبوت طلوع ہوا،حضرت ابوطلحہؓ نے ام سلیمؓ حضرت انسؓ کی والدہ ماجدہ کو نکاح کا پیغام دیا اورانہوں نےاسلام کی شرط کے ساتھ نکاح کو وابستہ کردیا، جس کا آخری اثر یہ مرتب ہوا کہ ابو طلحہؓ دین حنیف قبول کرنے پر آمادہ ہوگئے یہ وہ وقت تھا جب مصعب بن عمیرؓ اسلام کے پرجوش شیدائی شہر یثرب میں دین اسلام کی تبلیغ کررہے تھے مدینہ کا جو مختصر قافلہ بیعت کے لئے روانہ ہوا تھا اس میں حضرت ابو طلحہؓ بھی شامل تھے۔ اس بیعت میں حضرت ابو طلحہؓ کو یہ شرف مزید حاصل ہوا کہ آنحضرتﷺ نے ان کو انصار کا نقیب تجویز فرمایا۔
مواخاۃ
بیعت کے چند مہینے کے بعد خود حامل وحیﷺ نے مدینہ کا ارادہ فرمایا اور یہاں پر مہاجرین وانصار میں اسلامی برادری قائم کی مہاجرین میں سے حضرت ابو طلحہؓ انصاری کا جس کو بھائی بنایا گیا وہ حضرت ابو عبیدہ بن جراح قریشی تھے،جن کو ایمان کی پختگی کی بدولت دربار رسالت سے امین الامۃ کا خطاب عطا ہوا تھا اورجناب رسول اللہﷺ نے ان کو جنت کی بشارت دی تھی۔
غزوات
غزوہ بدر اسلام کی تاریخ میں پہلا غزوہ ہے،حضرت ابو طلحہؓ نے اس میں کافی حصہ لیا تھا،بدر کےبعد غزوہ احد واقع ہوا، وہ حضرت ابوطلحہؓ کی جانبازی کی خاص یاد گار ہے معرکہ اس شدت کا تھا کہ بڑے بڑے بہادروں کے قدم اُکھڑ گئے تھے ؛لیکن حضرت ابوطلحہؓ آنحضرتﷺ کے آگے ڈھال آڑ کئے سینہ تانے کھڑے تھے کہ آپ کی طرف جو تیر آئے اس کا آماجگاہ خود بنیں اور نہایت جوش میں یہ شعر پڑھ رہے تھے۔ نفسی لنفسک الفداء ووجھی لوجھک الوقاء میری جان آپ کی جان پر قربان اورمیرا چہرہ آپ کے چہرہ کی سپر ہو
اورتیر دان میں سے تیر نکال کر ایسا جوڑ کر مارتے کہ مشرکوں کے جسم میں پیوست ہو جاتا ،جب آنحضرتﷺ یہ تماشا دیکھنے کے لئے سر اٹھاتے تو حضرت ابوطلحہؓ حفاظت کے لئے سامنے آجاتے اور کہتے"نحری دون نحرک" آپ کے گلے کے پہلے آنحضرتﷺ اس جان نثاری اورسرفروشی سے خوش ہوکر فرماتے فوج میں ابوطلحہؓ کی آواز سو آدمی سے بہتر ہے۔ حضرت ابو طلحہؓ نے احد میں نہایت پامردی سے مشرکین کا مقابلہ کیا وہ بڑے تیر انداز تھے اس دن دو تین کمانیں ان کے ہاتھ سے ٹوٹیں اس وقت ان کے سامنے دو قسم کے خطرے تھے ایک مسلمانوں کی شکست کا خیال دوسرے رسول اللہ ﷺ کی حفاظت کا مسئلہ ؛ رسول اللہ ﷺ کی حفاظت اس طرح کی کہ جس ہاتھ سے بچاؤ کرتے تھے وہ شل ہوگیا مگر انہوں نے اُف نہ کی۔
غزوۂ خیبر میں حضرت ابو طلحہؓ کا اونٹ آنحضرتٓﷺ کے اونٹ کے بالکل برابر تھا،اس غزوہ میں بھی وہ اس حیثیت سے نمایاں ہیں کہ جب آنحضرت ﷺ نے گدھے کے گوشت کھانے کی ممانعت کرنا چاہی تو منادی کرنے کے لئے ان کو ہی مخصوص فرمایا۔ غزوہ حنین میں حضرت ابو طلحہؓ نے شجاعت کے خوب جوہر دکھائے ۲۰،۲۱ کافروں کو قتل کیا،آنحضرتﷺ نے فرمایا تھا جو شخص جس آدمی کو مارے اس کے سارے اسباب کا مالک سمجھا جائے گا؛چنانچہ حضرت ابو طلحہؓ نے بیس اکیس آدمیوں کا سامان حصہ میں حاصل کیا تھا آنحضرتﷺ کے غزوات میں یہ اخیر غزوہ تھا اور ۸ھ میں واقع ہوا تھا۔
عام حالات
رسول اللہﷺ کے وصال کے وقت حضرت ابو طلحہؓ اپنے مکان میں تھے، ادھر مسجد نبویﷺ میں صحابہؓ میں گفتگو ہوئی کہ آنحضرتﷺ کی قبر کون تیار کرے ،مدینہ میں بغلی اورمکہ میں صندوقی قبروں کا رواج تھا،لیکن آنحضرتﷺ بغلی قبر پسند فرماتے تھے،مسلمانوں میں دو شخص قبریں کھودتے تھے،مہاجرین میں ابو عبیدہؓ اورانصار میں حضرت ابو طلحہؓ ،حضرت ابو عبیدہؓ صندوقی اورحضرت ابو طلحہؓ بغلی بناتے تھے، اس لئے دونوں کے پاس آدمی بھیجا گیا اوریہ رائے قرار پائی کہ جو پیشتر پہنچے اس شرف کو حاصل کرے اورچونکہ آنحضرتﷺ کی مرضی بغلی کی تھی بہت سے مسلمان دست بدعا تھے کہ مہاجری کے آنے میں دیر ہواور ابو طلحہؓ جلد آجائیں، یہ گفتگو ہورہی تھی کہ حضرت ابو طلحہؓ پہنچ گئے اوراپنے ہاتھ سے بغلی قبر کھودی۔ رسول اللہ ﷺ کے وصال کے بعد بہت سے صحابہؓ نے مدینہ کی سکونت ترک کردی تھی اور شام چلے گئے تھے،حضرت ابو طلحہؓ بھی ان ہی غمزدوں میں داخل تھے؛ لیکن جب زیادہ پریشانی بڑھتی تو آستانہ نبوت کا رخ کرتے اورمہینوں کا سفر طے کرکے رسول اللہ ﷺ کے مزار پر حاضر ہوتے اور تسلی کا سرمایہ حاصل کرتے۔
اسی طرح ایک دن جلسہ کے وقت عمرو بن العاصؓ اور مغیرہ بن شعبہؓ بھی پہنچے اور دروازہ پر بیٹھ گئے، حضرت ابو طلحہؓ نے کچھ نہ کہا، حضرت سعد بن ابی وقاصؓ جھلا آدمی تھے ان سے نہ رہا گیا کنکری مار کر بولے، یہ لوگ اس لئے آئے ہیں کہ مدینہ میں مشہور کریں گے کہ ہم بھی اصحاب شوریٰ میں تھے ،کنکری مارنے پر عمروؓ اورمغیرہؓ بھی برہم ہوئے اوربات بڑھنے لگی ،حضرت ابو طلحہؓ نے کہا مجھ خوف ہے کہ آپ لوگ ان جھگڑون میں الجھ کر اصل مسئلہ کو چھوڑ بیٹھیں !اس ذات کی قسم جس نے عمر کو وفات دی! میں تین دن سے زیادہ کبھی مہلت نہ دوں گا، پھر گھر میں بیٹھ کر تماشا دیکھوں گا کہ آپ لوگ کیا کرتے ہیں؟
اس کے بعد حضرت ابوطلحہؓ کے خانگی حالات میں دو چیزیں بہت نمایاں ہیں نکاح اور اولاد، ان کا نکاح حضرت ام سلیمؓ سے ہوا تھا، اس کا واقعہ یہ ہے کہ مالک بن نضر،حضرت انسؓ کے والد، ہجرت نبوی سے قبل اپنی بیوی ام سلیمؓ سے ان کے اسلام قبول کرنے پر ناراض ہوکر شام چلے گئے تھے،وہاں انہوں نے انتقال کیا،حضرت ابوطلحہؓ نے ام سلیمؓ کو پیام دیا ،انہوں نے کہا کہ میں تمہارا پیام رد نہیں کرتی، لیکن تم کافر ہو اور میں مسلمان ،میرانکاح تمہارے ساتھ جائز نہیں،اگر تم اسلام قبول کرلو تو مجھے نکاح میں عذر نہ ہوگا اوروہی میرا مہر ہوگا، حضرت ابوطلحہؓ مسلمان ہوگئے اوراسلام مہر قرار پایا، ثابت کہتے ہیں کہ میں نے کسی عورت کا مہرام سلیمؓ سے افضل نہیں سنا۔
حلیہ
حضرت ابوطلحہؓ کا حلیہ یہ تھا رنگ گندم گوں،قد متوسط، سراور داڑھی سفید خضاب نہیں کرتے تھے،چہرہ نورانی۔
وفات
عمر شریف ۷۰ سال کی ہوئی تو پیغام اجل آیا،حضرت ابو طلحہؓ کی وفات کا قصہ بھی عجیب ہے ایک دن سورۂ برأت تلاوت فرمارہے تھے جب اس آیت" انْفِرُوا خِفَافًا وَثِقَالًا" پر پہنچے تو ولولہ جہاد تازہ ہوا،گھروالوں سے کہا کہ خدانے بوڑھے اورجوان سب پر جہاد فرض کیا ہے ،میں جہاد میں جانا چاہتا ہوں ،سفر کا انتظام کردو ،دو مرتبہ کہا، بڑھاپے کے علاوہ روزے رکھتے رکھتے نہایت نحیف اورلاغر ہوگئے تھے گھر والوں نے کہا خدا ٓپ پر رحم کرے ! عہد نبویﷺ کے کل غزوات میں شریک ہوچکے، ابوبکرؓ وعمرؓ کے زمانہ خلافت میں برابر جہاد کیا، اب بھی جہاد کی حرص باقی ہے،آپ گھر میں بیٹھیے ہم لوگ آپ کی طرف سے غزوہ میں جائیں گے ،حضرت ابو طلحہؓ بھلا کب رک سکتے تھے ،شہادت کا شوق ان کو اپنی طرف کھینچ رہا تھا بولے جو میں کہتا ہوں اس کی تعمیل کرو، گھر والوں نے چار وناچار سامان سفر درست کیا اوریہ ستر برس کا بوڑھا مجاہد خدا کا نام لے کر چل پڑا، غزوہ بحری تھا اوراسلامی بیڑہ روانہ ہونے والا تھا، حضرت ابو طلحہؓ جہاز پر سوار ہوئے اورغزوہ کے منتظر تھے کہ ساعت مقررہ آپہنچی اور ان کی روح عالم قدس کو پرواز کر گئی۔
بحری سفر تھا،زمین کہیں نظر نہ آتی تھی،ہوا کے جھونکے جہاز کو غیر معلوم سمت میں لئے جارہے تھے اس مجاہد فی سبیل اللہ کی لاش غربت کی حالت میں جہاز کے تختہ پر بے گور و کفن پڑی رہی، آخر ساتویں روز جہاز خشکی پر پہنچا، اس وقت لوگوں نے لاش کو ایک جزیرہ میں اتر کر دفن کیا، لاش بعینہ صحیح و سالم تھی۔ سنہ وفات میں اختلاف ہے، بعض کے نزدیک ۳۱ھ اوربعض کے قول کے مطابق ۲۲ھ سال وفات ہے،لیکن اس میں زیادہ صحیح روایت حضرت انسؓ کی ہے اس کے رو سے ۵۱ھ میں حضرت ابو طلحہؓ نے انتقال فرمایا:
فضل وکمال
فضل وکمال میں حضرت ابوطلحہؓ کو خاص رتبہ حاصل ہے،علامہ حافظ ابوطلحہؓ کے فضل وکمال کی طرف اس طرح اشارہ کیا ہے کہ وہ فضلائے صحابہ میں تھے۔ روایت میں نہایت احتیاط کرتے تھے،ان کی احادیث مرویہ میں مسائل یا غزوات کا ذکر ہے،فضائل اعمال کا بیان نہیں باوجودیکہ وہ مدت دراز تک رسول اللہﷺکے شرف صحبت سے ممتاز رہے اوررسول اللہﷺ کے بعد بھی ایک عرصہ تک زندہ رہے،لیکن روایتوں کی مجموعی تعداد ۹۲ سےزیادہ نہ ہوسکی اس کا اصلی باعث بیان حدیث میں احتیاط تھی۔ حسب ذیل روایات ان کے علمی پایہ کو نمایاں کرتی ہیں:
حدیث شریف میں وارد ہے " لا تد خل الملئکۃ بیتا فیہ صورۃ "یعنی جس گھر میں تصویر ہو وہاں فرشتے نہیں آتے۔ حضرت ابوطلحہؓ کی بیماری میں عقید ت مندوں کا ایک گروہ عیادت کو آیاتو دیکھا کہ دروازہ پر ایک پردہ پڑا ہے، جس میں تصویر بنی ہوئی ہے، آپس میں گفتگو شروع ہوئی،زید بن خالد بولے کل تو تصویر کی ممانعت پر حدیث بیان کی تھی، عبید اللہ خولانی سے کہا ہاں لیکن یہ بھی تو کہا تھا کہ کپڑے پر جوتصویر ہو وہ اس میں داخل نہیں۔
ایک دن حضرت ابو طلحہ ؓ کھانا نوش فرمارہے تھے،دسترخوان پر حضرت ابی بن کعبؓ اورحضرت انس بن مالکؓ بھی تھے کھانا کھا کر حضرت انسؓ نے وضو کے لئے پانی مانگا دونوں بزرگوں نے کہا شاید گوشت کھانے کی وجہ سے وضو کا خیال پیدا ہوا؟ حضرت انسؓ نے کہا جی ہاں اس پر فرمایا کہ تم طیبات کھا کر وضو کی ضرورت سمجھتے ہو؛ حالانکہ خود رسول اللہ ﷺ وضو کی حاجت نہیں سمجھتے تھے۔ ایک دن حضرت ابو طلحہؓ نے نفل کا روزہ رکھا تھا، اتفاق سے اسی دن برف پڑی اوراٹھے اوراولے چن کر کھانے لگے،لوگوں نے کہاروزے میں آپ اولے کھارہے ہیں،انہوں نے جواب دیا کہ یہ برکت ہے جس کا حاصل کرنا ضروری ہے۔ حضرت ابوطلحہؓ کو شعر وسخن کا بھی ذوق تھا، میدانِ جنگ میں رجز پڑہتےتھے، یہ شعر انہی کا ہے۔ انا ابو طلحۃ واسمی زید وکل یوم فیِ سلاحی صید
اخلاق
حضرت ابو طلحہؓ کا سبب سے بڑا اخلاقی جوہر حب رسول ہے ،ایسی حالت میں کہ تمام مسلمان جنگ کی شدت سے مجبور ہوکر میدان سےمنتشر ہوگئے تھے اور رسول اللہ ﷺ کے پاس معدودے چند صحابہ باقی رہ گئے تھے، حضرت ابو طلحہؓ کا اپنے کو رسول للہ ﷺ پر قربان کرنے کے لئے بڑھنا اورآپ کے سامنے کھڑے ہوکر کفار کے وار سہناکہ حامل نبوت پر جو تیر آئے ان کو اپنے سینے پر روکنا اورآخر اسی حالت میں اپنا ہاتھ بیکار کردینا حبِ رسول کا وہ لازوال نشان ہے جوابد تک نہیں مٹ سکتا۔
اسی محبت کا اثر تھا کہ حضرت ابو طلحہؓ کو آنحضرتﷺ سے خاص خصوصیت تھی وہ عموماً تمام معرکوں میں رسول اللہ ﷺ کے ساتھ رہتے تھے اور ان کا اونٹ رسول اللہ ﷺ کے اونٹ کے برابر چلتا تھا، غزوۂ خیبر سے واپسی کے وقت حضرت صفیہ رضی اللہ عنہا آنحضرتﷺ کے اونٹ پر سوار تھیں ،مدینہ کے قریب پہنچ کر ناقہ ٹھوکر لے کر گری اور رسول اللہ ﷺ اور صفیہؓ زمین پر آرہے،حضرت ابوطلحہؓ سواری سے فوراً کود پڑے اور رسول اللہ ﷺ کے پاس پہنچ کر پوچھا یا رسول اللہ جعلنی اللہ فداک چوٹ تو نہیں آئی؟ حضور نے فرمایا نہیں عورت کی خبر لو، حضرت ابو طلحہؓ منہ پر رومال ڈال کر حضرت صفیہؓ کے پاس پہنچے اور ان کو کجا وادرست کرکے اونٹ پر بٹھایا۔
اسی طرح ایک مرتبہ مدینہ میں دشمنوں کا کچھ خوف معلوم ہوا،رسول اللہ ﷺ نے حضرت ابو طلحہؓ کا گھوڑا جس کا نام مندوب تھا مستعار نوید اور سوار ہوکرجس طرف اندیشہ تھا روانہ ہوئے،حضرت ابو طلحہؓ پیچھے پیچھے چلے؛ لیکن ابھی پہنچنے نہ پائے تھے کہ آنحضرتﷺ تشریف لائے راستہ میں ملاقات ہوئی فرمایا وہاں کچھ نہیں اور تمہارا گھوڑا بہت تیز رفتار ہے۔ حضرت ابو طلحہؓ کو آنحضرتﷺ سے جو محبت تھی اس کا اثر چھوٹی چھوٹی چیز میں بھی ظاہر ہوتا تھا، جب ان کے گھر میں کوئی چیز آتی تو خود رسول اللہ ﷺ کے حضور میں بھیج دیتے تھے ،ایک مرتبہ حضرت انسؓ ایک خرگوش پکڑ لائے ،حضرت ابو طلحہؓ نے اس کو ذبح کیا اور ایک ران آنحضرتﷺ کی خدمت میں بھیج دی،آپ نے یہ حقیر لیکن پرخلوص نذر قبول کرلی، اسی طرح ام سلیم نے ایک طبق میں خرمے بھیجے،حضورﷺ نے قبول فرما کر ازواج مطہرات اورصحابہ میں تقسیم کئے۔
رسول اللہ ﷺ بھی اس محبت کی نہایت قدر کرتے تھے؛چنانچہ جب آپ حج کے لئے مکہ تشریف لے گئے اور منیٰ میں حلق کرایا تو سر مبارک کے داہنے طرف کے بال تو اور لوگوں میں تقسیم ہوگئے اور بائیں طرف کے کل موئے مبارک حضرت ابو طلحہ ؓ کو مرحمت فرمائے،حضرت ابو طلحہؓ اس قدر خوش ہوئے کہ گویا دونوں جہاں کا خزانہ ہاتھ آگیا۔ اسی طرح جب عبداللہ بن ابی طلحہؓ پیدا ہوئے تو حضرت ابو طلحہؓ نے ان کو آنحضرتﷺ کی خدمت میں بھیجا آپ نے کچھ چھوہارے چباکر اس سے لڑکے گو گھٹی دی لڑکے نے مزے سے اس آب حیواں کی گھٹی لی اور چھوہارے کو مسوڑھے سے دابنے لگا، حضورنے فرمایا دیکھوا انصار کو چھوہاروں سے فطری محبت ہے ،اس لڑکے کا نام آنحضرتﷺ نے عبداللہ رکھا رسول اللہ ﷺ کے لعاب مبارک کا یہ اثر تھا کہ حضرت عبداللہؓ تمام نوجوانانِ انصار پر فوقیت رکھتے تھے۔
جوش ایمان کا یہ عالم تھا کہ شراب حرام ہونے سے قبل ایک روز فضیح جو چھوہارے کی بنتی ہے پی رہے تھے کہ اسی حالت میں ایک شخص نے آکر خبردی کہ شراب حرام ہوگئی یہ سن کر حضرت انسؓ سے کہا کہ تم اس گھڑے کو توڑدو،انہوں نے توڑدیا، جب یہ آیت نازل ہوئی: لَنْ تَنَالُوا الْبِرَّ حَتَّى تُنْفِقُوا مِمَّا تُحِبُّونَ جب تک اس میں سے خرچ نہ کرو جو تم کو محبوب ہے نیکی نہیں پاسکتے۔ تو امرائے انصار نے کیسوں کی مہریں توڑدیں اور جس کے پاس جو قیمتی چیزیں تھیں آنحضرتﷺ کے حضور میں پیش کیں، حضرت ابوطلحہؓ آنحضرتﷺ کی خدمت میں آئے اوربیر حاکو خدا کی راہ میں وقف کیا۔
بیر حا ان کی نہایت قیمتی جائداد تھی،اس میں ایک کنواں تھا، اس کا پانی نہایت شیریں اورخوشبودار تھا اورآنحضرتﷺ بہت شوق سے اس کو پیتے تھے یہ اراضی حضرت ابو طلحہ ؓ کے محلہ میں اور مسجد نبوی کے سامنے واقع تھی بعد میں اس مقام پر قصر بنی عدیلہ بنایا تھا۔ حضرت ابوطلحہؓ کے اس وقف سے آنحضرتﷺ نہایت محظوظ ہوئے اور فرمایا:بخ بخ !ذالک مال رائج:ذالک حال رائج اورحکم دیا کہ اپنے اعزہ میں اس کو تقسیم کردو، چنانچہ حضرت ابو طلحہؓ نے اپنے بنی اعمام اور اقارب میں جس میں حسان بن ثابتؓ اورابی بن کعبؓ تھے تقسیم کردیا۔
ایک مرتبہ ایک شخص آیا،اس کےقیام کا کوئی سامان نہ تھا،آنحضرتﷺ نے فرمایا اس کو جو اپنے ہاں مہمان رکھے اس پر خدا رحم کرے گا، حضرت ابوطلحہؓ نے اٹھ کر کہا میں لئے جاتا ہوں، گھر میں کھانے کو نہ تھا صرف بچوں کے لئے کھانا پکا تھا، حضرت ابو طلحہؓ نے بیوی سے کہا کہ بچوں کو سلادو اورمہمان کے پاس بیٹھ کر چراغ گل کردو ،اس طورپروہ کھانا کھالے گا اورہم بھی فرضی طور پر منہ چلاتے رہیں گے، غرض اس طرح اس کو کھلا کر تمام گھر فاقہ سے پڑارہا ،صبح کے وقت آنحضرتﷺ کے پاس آئے تو آپ نے ان کی شان میں یہ آیت پڑھی جو اسی موقع پر نازل ہوئی تھی :" وَيُؤْثِرُونَ عَلَى أَنْفُسِهِمْ وَلَوْ كَانَ بِهِمْ خَصَاصَةٌ" اورحضرت ابو طلحہؓ سے کہا رات تمہارے کام سے خدا کو بہت تعجب ہوا۔
حضرت ابو طلحہؓ کا ایک خاص وصف خلوص تھا،وہ شہرت پسندی،ریا اورنمود ونمائیش سے دور رہتے تھے،بیر حاکو وقف کرتے وقت رسول اللہ ﷺ سے قسم کھا کر کہا کہ یہ بات اگر چھپ سکتی تو کبھی میں ظاہر نہ کرتا۔ انہوں نے رسول اللہ ﷺ کے بعد ۴۰ سال کی زندگی پائی یہ تمام عمر روزوں میں بسر کی،عید اوربقرعید کے سوا ۳۶۵ دنوں میں کوئی دن ایسا نہ تھا بجز بیماری کے ایام کے جس میں وہ صائم نہ رہے ہوں۔
حوالہ جات
زمرہ:اصحاب احد زمرہ:اصحاب بدر زمرہ:اصحاب بیعت عقبہ زمرہ:صحابہ زمرہ:مدونین حدیث زمرہ:ساتویں صدی کی عرب شخصیات
حلف
کسی بات کا عہد کرنا۔ حلف کی پابندی مذہبی و اخلاقی اعتبار سے ایک فریضہ سمجھا جاتا ہے۔ دور حاضر میں ریاست کے اعلی اداروں میں حلف اٹھانے کی رسم اسی لیے ہے۔ چنانچہ جس شخص کے سپرد کوئی ذمہ داری کا کام کیا جاتا ہے۔ اس سے حلف لیا جاتا ہے۔ ریاست کے وزراء، رسماً جج کے روبر آئین کی وفاداری کا حلف اٹھاتے ہیں۔ اسی طرح عدلیہ کے جج تقرر کے وقت حکومت کے سربراہ کے سامنے حلف اٹھانے کی رسم ادا کرتے ہیں۔ مسلمان خدا کو حاضر و ناظر جان کر حلفیہ بیان دیتے ہیں یا قرآن پر ہاتھ رکھ کر یا سے ہاتھ میں لے کر حلف اٹھاتے ہیں۔ ہندو گنگا جل یا تلسی کا پتا ہاتھ میں لے کرحلف اٹھاتے ہیں۔ بعض مذاہب میں آگ کے گرد چکر لگا کر حلف اٹھاتا ہے۔ بعض لوگ رزق کا حلف اٹھاتے ہیں بعض اولاد کا بعض اپنے کسی عزیز کا یا کسی پیاری چیز کا نام لیتے ہیں۔
زمرہ:حلف زمرہ:سیاسی اصطلاحات زمرہ:قانونی تاریخ زمرہ:کامنز زمرہ جس کا ربط ویکی ڈیٹا پر ہے زمرہ:ویکی ڈیٹا سے مطابقت رکھنے والی مختصر تفصیل
حلب
300px|تصغیر|بائیں|حلب شہر کا رات کا منظر
حلب شمال مغربی شام کا ایک پرانا اور مشہور شہر ہے جو قدیم زمانے میں بہت بڑا تجاری مرکز تھا۔ بغداد جانے والے تجارتی قافلے یہیں سے ہو کر جاتے تھے۔ ایک ہزار سال قبل مسیح میں بھی اس کو خاص اہمیت حاصل تھی۔ بازنطینی عہد حکومت نے اس کو بڑی ترقی دی۔ ساتویں صدی میں اس پر عربوں نے قبضہ کیا۔ دسویں صدی میں یہ پھر بازنطینیوں کے قبضہ میں چلا گیا۔ گیارہویں صدی کے آخر میں اس پر سلجوق ترک قابض ہو گئے۔ 1124ء میں صلیبیوں نے اس کا محاصرہ کر لیا۔ 1183ء میں سلطان صلاح الدین ایوبی نے اس پر قبضہ کرکے اس کو خوب مضبوط کیا۔ 1260ء میں اس میں ہلاکو خان اور 1401ء میں۔ امیر تیمور نے قبضہ کیا۔ 1517ء میں پھر عثمانی ترکوں کے قبضہ میں آیا۔ چند سال اس پر مصر کا بھی تسلط رہا۔ یہاں ریشمی اور سوتی کپڑے کے کارخانے ہیں۔ کسی زمانے میں یہاں کا آئینہ بہت مشہور تھا۔
وجہ تسمیہ
عربی میں حلب دودھ کو کہتے ہیں۔ابن بطوطہ اپنے سفرنامے "تحفة النظار فی غرائب الامصار و عجائب الاسفار" میں شام کے مشہور شہر حلب کی وجہ تسمیہ بتاتے ہوئے لکھتے ہیں کہ اس شہر کو حلب ابراہیم بھی کہتے ہیں۔ یہ جس جگہ واقع ہے اس مقام پر سیدنا ابراہیم علیہ السلام  رہتے تھے۔ وہ ہر آنے جانے والے کو اپنی بکریوں کا دودھ مفت پلاتے تھے۔اس بات کی شہرت اس قدر ہوئی کہ لوگ جوق در جوق آتے اور پوچھتے کہ حلب ابراہیم کہاں تقسیم ہوتا ہے۔ چونکہ یہی شہر حلب ابراہیم کی تقسیم کا مقام تھا، اسی لیے  اسکو حلب ابراہیم کہا جانے لگا۔
حوالہ جات
زمرہ:حلب زمرہ:ایشیا میں پانچویں صدی ق م کی تاسیسات زمرہ:پانچویں صدی ق م کی تاسیسات زمرہ:زرخیز ہلال زمرہ:سرزمین شام زمرہ:سوریہ کے شہر زمرہ:شام میں مقامات عالمی ثقافتی ورثہ زمرہ:شاہراہ ریشم کے آباد مقامات زمرہ:عربی طرز تعمیر زمرہ:ممکنہ طور پر تاریخ بیانات پر مشتمل تمام مضامین زمرہ:ویکی ڈیٹا سے مطابقت رکھنے والی مختصر تفصیل زمرہ:پانچویں ہزارے قبل مسیح میں قائم ہونے والے آباد مقامات
کرن پربھو نوگیرے
حوالہ جات
زمرہ:مہاراشٹر خواتین کرکٹ ٹیم کی کھلاڑی زمرہ:مہاراشٹر کے کرکٹ کھلاڑی زمرہ:بھارت کی خواتین عالمی ٹوئنٹی/20 کرکٹ کھلاڑی زمرہ:بقید حیات شخصیات زمرہ:1995ء کی پیدائشیں
محمد ابن طیفور سجاوندی
ابو عبدالله محمد ابن ابو یزید طیفور سجاوندی غزنوی ملقب بہ شمس‌الدین و مکنی بہ ابوالفضل السَجاوندی القاری،جنہیں ابوالفضل السَجاوندی القاری ( أبو الفضل السجاوندي القارئ ) (وفات 1165 عیسوی یا 560 ھ)کے نام سے بھی پکارا جاتا ہے۔ 12 ویں صدی عیسوی کے اسلامی اسکالر ، صوفی ، قاری اور عالم دین تھے ۔
محمدبن ابی‌یزید طیفور نے چھٹی صدی ہجری میں قاریوں کی رہنمائی کے لیے، قرآن کو لکھنے میں پہلی بار علامتیں استعمال کیں۔
انہوں اسلامی قرائت اور تلفظ کی روایات میں ان کی شراکت کے لیے جانا جاتا ہے وہ ابتدائی طور پر قرائت اور تلفظ کی اسلامی روایات میں اپنی شراکت کے لیے جانا جاتا ہے ،اس نے قرآنی تلاوت کے تلفظ اور وقفوں کی نشان دہی کرنے کے لیے قواعد و ضوابط تیار کیے تھے ، جسے رموز الاوقاف السجاوندی کے نام سے جانا جاتا ہے۔ قرآن مجید میں آیات کو الگ کرنے کے ایک ذریعہ کے طور پر رنگین حلقوں کو استعمال کرنے والا پہلا پہچانا فرد کے طور پر بھی اس کا اعزاز حاصل ہے ، یہ ایک ایسا ڈیزائن انتخاب ہے جو آج تک قائم ہے ، دائرے کے اندر ایک آیت نمبر کے اضافے کے ساتھ۔ فارسی ، مُصْحَف سَجَاوَنْدِي ( "سَجَاوَنْدِي کی کتاب / مصحف ") ہوسکتا ہے کہ آج اسے ایک خوبصورت لکھے ہوئے قرآن کی نشان دہی کرنے کے لیے استعمال کیا جائے ، جس میں سجاوندی کے درمیان رفاقت اور اس کے لال اور سنہری رنگ کے اشارے کو توقف مارکر کے طور پر استعمال کرنا ہے۔ ان کا بیٹا احمد ابن محمد سجاوندی ایک معروف مورخ ، قرآن کے مفسر ، شاعر اور ترجمان بھی تھے۔
ابن طیفور سجاوندی افغانستان سے تعلق رکھنے والا ایک مفسر تھا۔ لفظ سَگاوَندی (عربی ہوا: سَجاوَندی) ابوالفضل سجاوندی کے نام سے ماخوذ ہے ( قرآن مجید کی صحیح تلاوت کی رہنمائی کے لیے وقف کے آثار استعمال کرنے والا پہلا شخص) ۔ (لغت‌نامہ دهخدا : سَگاوند سیستان کے قریب اسی نام کے پہاڑ کی ڈھلوان پر واقع ایک شہر ہے ، جس کا عربی زبان میں نام سَجاوند ہے)۔
نام
عربی کے عظیم مؤرخ اور محقق، علامہ جمال الدین علی ابن یوسف (متوفی 624 ہجری)، جو الکفاطی کے نام سے مشہور ہیں، نے اپنی کتاب "انبہ الواقع 'الانبہ النہضہ اپنے نام محمد اور والد کے نام" طائفور "کا ذکر کیا ہے۔ اس کے بعد کتنے عرب مورخین نے ان کے بارے میں لکھا ہے، انہوں نے علامہ قفطی کی معلومات پر مبنی تحریر کی ہے اور تمام مورخین اس افغان عالم کو (ابن طیفور) کہتے ہیں۔
زندگی
وہ 11 ویں صدی کے آخر میں غزنوی سلطنت کے قصبے سجاوند میں پیدا ہوا تھا۔ ان کی زندگی کا تھوڑا سا نام جانا جاتا ہے ، حالانکہ انھیں بنیادی طور پر تزوید کے کام کے ساتھ ساتھ قرآنی تلاوت کے دستور کے لیے بھی جانا جاتا ہے ، انہیں ایک مشہور صوفی کے طور پر بھی یاد کیا جاتا ہے ، جس نے اسے امام الزمان ، شمس الدین اور شمس العارفین کے نام کا اعزاز حاصل ہے۔ ۔ اس سے پتہ چلتا ہے کہ اس کی اپنی زندگی کے دوران کافی بڑی پیروی کی گئی ہوگی۔ وہ سنائی غزنوی کا ہم عصر ہوتا ، تاہم یہ معلوم نہیں ہے کہ اگر اسی طرح اس نے بہرام شاہ (جس نے 1117-1157 عیسوی میں حکمرانی کی) کے دربار سے کوئی وابستگی تھی۔
وہ سجاوند کے غزنوی دور کے با اثر اماموں کی ایک نسل کا حصہ تھے ،اس سے صرف دو پیڑھیاں پہلے ایک خاص امام یونس سجاوندی ،غزنہ کے ابراہیم (حکمران 1059 -99 عیسوی) کے دربار میں ایک متاثر کن شخصیت کے طور پر محمد عوفی کی جوامع الحکایت و لوامی الروایت میں درج ہوئے ہیں۔ان کے چار معروف بیٹوں میں سے ، امام احمد سجاوندی کے ساتھ ساتھ ان کےبھتیجے امام سراج الدین محمد سجاوندی بھی اپنے طور پر مذہبی پیشوا اور عظیم عالم تھے۔
پیدائش اور تعلیم
تمام عرب مورخین کا خیال ہے کہ ان کا مطالعہ کرنے کا مقام غزنی شہر کے سجاوند علاقے میں تھا اور دونوں ہی علاقے ان کے نام سے "السجاوندی غزنوی" لکھتے ہیں۔تاہم عرب تاریخ دان اس کی تاریخ پیدائش اور اساتذہ کے بارے میں لاعلمی کا اظہار کرتے ہیں۔ شام کی سرزمین کے عظیم مؤرخ اور مورخ، امام ذہبی لکھتے ہیں: "یہ میرے لیے واضح نہیں ہے کہ وہ کس سے سیکھا ہے۔ اور وہ کس سے سیکھا ہے؟ ہاں! صرف امام قفطی نے اس کا مختصر طور پر تذکرہ کیا۔" ۔ ساجووند کا علاقہ، جو تاریخی طور پر شیکونڈ، اسکند اوسوگند کے نام سے جانا جاتا ہے، آج کل کے لوگر کا ایک حصہ ہے۔اسلام سے قبل، یہاں ایک بہت بڑا برہمنیل برہمنیائی مزار تعمیر ہوا تھا، جس میں سجاوند پہاڑوں میں بتوں کی نشانیاں اب بھی دکھائی دیتی ہیں۔ کہا جاتا ہے کہ یہ مندر تیسری صدی ہجری کے دوسرے نصف ہجری تک تعمیر کیا گیا تھا اور کمانڈر "فردان" دابوتان و بت خانہ، جو عمرو لیث سفاری خاندان کے ذریعہ بھیجا گیا تھا، زابلستان کی فتح کے بعد منہدم کر دیا گیا تھا۔ اس عظیم ہیکل کا ذکر بھی چینی سیاح "ہیون سانگ" نے اپنے سفر نامے میں کیا ہے اور اسے "شونا" کے نام سے بھی جانا جاتا ہے ۔چینی سیاح کے ساٹھ سال بعد، محمد عوفی نے بھی اس کتاب کا ذکر اپنی کتاب "جمع' الہائکیات" میں کیا ہے۔ رمضت میں پورے ہندوستان سے لوگ ان بتوں کی زیارت کے لیے آتے تھے۔ حدود العالم کے نام سے ایک کتاب، جو افغانستان کے اسلامی دور کے سب سے قدیم اور قیمتی جغرافیے میں شمار کی جاتی ہے اور ایک انوکھا مصنف ہے جو 372 ہجری میں شمالی گوزرگان خطے میں مقیم تھا، اس شہر کا تذکرہ کرتا ہے اور لکھتا ہے: حقیقی اور اچھی زراعت کے اہل ہیں۔ افغانستان کے عظیم تاریخ دان، احمد علی کوہزاد لکھتے ہیں: سجاوند تیسری صدی کے بعد کئی صدیوں تک اسلامی ادب و ثقافت کا ایک اہم مرکز تھا، کیونکہ متعدد علمائے کرام اور مفسرین نے اس طرف اشارہ کیا ہے کہ آج اس کے مقدس مقامات سرکاری اور نجی مزارات ہیں۔
علمی مقام
جب ہم عربی زبان کی تاریخ اور سوانح عمری پر نگاہ ڈالتے ہیں تو، القفتی سے گیارہویں صدی تک تمام عرب مورخین ابن طیفور کا ذکر بڑے لقبوں سے کرتے ہیں۔ ، عظیم مثال "امام کبیر" ، عظیم محقق (من کبار المحققين) کبھی کبھی متبحرعالم "۔۔۔۔۔ والوقف والابتداْ فى مجلد کبير يدل على تبحرہ" اور انہیں علم القرائت کا امام اور یعقوت حموی نے ان کا حوالہ "شمس العارفین" کے نام سے دیا ہے ۔
سجاوندی رموز اوقاف
نشانہ های سَجاوَندی وقفوں کے نشانات یا نشانہ‌های سَگاوَندی یا نشانہ‌های نقطہ گزاری وہ علامتیں جملے اور جملے اور پیراگراف کے آغاز اور اختتام کی وضاحت اور وضاحت کے لیے تحریری شکل میں استعمال ہوتے ہیں۔ یہ علامتیں، جنھیں تحریری علامتیں بھی کہتے ہیں، یہ ایسی علامتیں ہیں جو کسی متن کو پڑھنے، کسی احساس کا اظہار کرنے، ریاضی کی تشکیل، وغیرہ کو آسان بنانے یا الفاظ کے تلفظ میں تبدیلی لانے کے لیے استعمال ہوتی ہیں۔ اسی وجہ سے، قرون وسطی میں یورپی بائبل کے صحیفوں نے نشانیاں استعمال کیں۔
سجاوندی کی علامتیں
ان چھ علامات کا خلاصہ اس طرح کیا جاسکتا ہے:
علمی نوشتے اور تحریریں
درس دینے کے علاوہ، اس نے ایک ایسے انداز میں لکھا جس سے اس کی سائنسی ایجادات، خاص طور پر قرآنی آیات سے پہلے علامتوں کے استعمال کی عکاسی ہوتی ہے۔ خاص طور پر، حرف "م" لازمی توقف کے لیے استعمال ہوتا ہے، مطلق توقف کے لیے "ط"، وقفے کے لیے "ج" اور وقفے کے لیے "ز" اور وقفے کے لیے "ص" استعمال ہوتا ہے۔ اس نے توقف کے لیے مشرق وسطی اور ایشیا کے قرآن میں جو خطوط اور نشانات ہمیں دکھائے ہیں وہ اس کی تصنیفات ہیں اور بظاہر ان کے اصولوں سے متاثر ہوتے ہیں۔
علم الوقف اور الاعتداد میں ان کی ایک بڑی کتاب "الايضاح فى الوقف والابتداء" ہے۔ علامہ صفدی اس کتاب کے بارے میں کہتے ہیں: ان کی دوسری کتاب "علل القرائة " کے عنوان سے ہے۔ یہ وہ کتابیں ہیں جن کے بارے میں عرب مورخین نے آگاہ کیا ہے۔
تخلیقات
اس کے علاوہ، وہ عربی زبان کے اچھے شاعر تھے اور ان کی ایک نظم ایک عرب تاریخ دان نے نقل کی ہے کہ:
ترجمہ: "اللہ آپ سے ہر آفت کو دور کر دے اور وہ آپ پر خوف کے دروازے بند کر دے اور آپ سے وہ آفات دور کرے جو جمعہ کے دوپہر کی طرح ہیں۔"
ابن طیفور سجاوندی 560 ہجری (1184 ء) خالق حقیقی سے جا ملے۔
جنوبی افریقا خواتین کرکٹ کھلاڑیوں کی فہرست
جنوبی افریقا خواتین کرکٹ کھلاڑیوں کی فہرست
برززنکی، لوئر سیلسیان صوبہ
برززنکی، لوئر سیلسیان صوبہ پولینڈ کا ایک رہائشی علاقہ جو Gmina Jelcz-Laskowice میں واقع ہے۔
حوالہ جات
زمرہ:Short description is different from Wikidata
حنا دستگیر
حنا دستگیر نے سندھ یونیورسٹی سے بیچلر آنرز کی ڈگری حاصل کی اور پھر معاشیات میں ماسٹر کی ڈگری حاصل کر رکھی ہے، اس کے علاوہ قانون کے مضمون میں بھی تعلیم حاصل کی ہوئی ہے اور ایل ایل بی کی ڈگری بھی ان کے پاس ہے۔
سیاست
حنا دستگیر خواتین کے لیے مخصوص نشست پر پاکستان پیپلز پارٹی پارلیمنٹرین (پی پی پی) کی امیدوار کے طور پر سندھ کی صوبائی اسمبلی کے لیے منتخب ہوئیں جو 2018 کے عام انتخابات میں کوٹے کی بنیاد پر تھیں ۔سندھ کی صوبائی اسمبلی میں پاکستان پیپلز پارٹی پارلیمنٹیرین کی خواتین اکثریت میں ہیں کیونکہ سندھ میں پاکستان پیپلز پارٹی پچھلے 50 سال سے سب سے بڑی پارٹی ہے اور 2008 سے مسلسل تیسری دفعہ حکومت بغیر وقفے کے جاری ہے ۔
حنا دستگیر نے سندھ اسمبلی میں جمہوریت اور سیاسی ترقی کے لیے پوائنٹ آف آرڈر پر بات کی۔ سال 2020 کے سندھ بجٹ کی مالیاتی اور معاشی بجٹ کی بحث میں بھی حصہ لیا۔
صوبائی اسمبلی قرارداد
حنا دستگیر نے متحدہ قومی موومنٹ کے لیڈر مقبول صدیقی کی سندھ کو تقسیم کرکے دو صوبے بنانے کی تجویز کی مذمت پر مبنی قرارداد پیش کی۔ انھوں نے ایک اور قرارداد سندھ کے تھر کول سے ایندھن اور بجلی بنانے کے منصوبے کے لیے محترمہ بینظیر بھٹو کی بصیرت اور پیپلز پارٹی کے شریک چیئرمین آصف علی زرداری اور چیئرمین بلاول بھٹو کی کاوشوں سے اس منصوبے کو حقیقت میں بدلنے پر اعترافی قرارداد پیش کی۔
انھوں نے پاکستان انٹرنیشنل ایئر لائن کے ہیڈ کوارٹر کو کراچی سے اسلام آباد منتقل کرنے کے منصوبے پر مذمتی قرارداد پیش کی۔ قرارداد کے ذریعے سندھ کی صوبائی حکومت کو وفاقی حکومت سے اس مسئلے کو طے کرنے کے لیے کہا گیا۔
صوبائی اسمبلی کارروائی
حنا دستگیر متحرک اور سرگرم عمل صوبائی اسمبلی رکن ہیں۔ وہ توجہ دلاؤ نوٹس اور اسمبلی میں سوالات اٹھانے میں دلچسپی رکھتیں ہیں۔حنا دستگیر ی مندرجہ صوبائی کارروائیوں میں شریک رہیں:
توجہ دلاؤ نوٹس
انھوں نے تجارت اور صنعت کے وزیر کی توجہ کوٹری کے مکینوں کی طرف دلائی کہ انھیں فیکٹریوں اور صنعتوں میں نوکریوں سے محروم رکھا جاتا ہے باوجود اس امر کہ بہت سی فیکٹریاں اور صنعتیں کوٹری، کراچی کے علاقے میں موجود ہیں۔
حوالہ جات
زمرہ:بقید حیات شخصیات زمرہ:پاکستان پیپلزپارٹی کے ارکان صوبائی اسمبلی (سندھ)
سینٹ-نظارے-دودے
سینٹ-نظارے-دودے ( فرانسیسی: Saint-Nazaire-d'Aude) فرانس کا ایک فرانسیسی کمیون جو Canton of Ginestas میں واقع ہے۔
تفصیلات
سینٹ-نظارے-دودے کا رقبہ 8.63 مربع کیلومیٹر ہے اور اس کی مجموعی آبادی 1,783 افراد پر مشتمل ہے اور 33 میٹر سطح دریا سے بلندی پر واقع ہے۔
حوالہ جات
زمرہ:کامنز زمرہ جس کا ربط ویکی ڈیٹا پر ہے
لاملیوڈا
لاملیوڈا ( عربی: لملودة) لیبیا کا ایک رہائشی علاقہ جو برقہ میں واقع ہے۔
حوالہ جات
زمرہ:Short description is different from Wikidata
تیج گیان فاؤنڈیشن
تصغیر|thumbtime=0:58|بائیں|300px|سویکار کا جادو محاضرہ از سر شری
تیج گیان فاؤندیشن ایک انسان نواز تنظیم جو مہاراشٹر کے شہر پونہ میں واقع ہے۔ اس فاؤنڈیشن کا ہدف یہ ہے کہ شعار Happy thoughts کے ذریعہ ایک انتہائی ترقی یافتہ معاشرہ تشکیل دیا جائے۔ یہ فاؤنڈیشن روحانی محفلوں و تقریبات کے انعقاد کے لیے معروف ہے، جن میں 10 اکتوبر 2010 کو پونہ شہر میں منعقدہ ہیپی تھاٹس ورلڈ پیس فیسٹیول بھی شامل ہے، جہاں عزت مآب دلائی لاما مہمان اور مقرر کی حیثیت میں حاضر تھے۔ نیز یہ فاؤنڈیشن اپنی شائع کردہ کتب دی میجک آف اویکننگ (The Magic of Awakening) اور دی واریئرز میرر (The Warrior’s Mirror) کی وجہ سے لمکا بک آف ریکارڈز میں بھی شامل ہے۔
تاریخ
تیج گیان فاؤنڈیشن کو سر شری نے 1997 میں قائم کیا۔ فاؤنڈیشن کے قیام کا مقصد یہ تھا کہ لوگوں کو ان کی زندگی کے اصل مقصد سے روشناس کرایا جائے۔ مقصد کے فہم کے لیے جو طریقہ سر شری نے وضع کیا وہ “آخری سچائی کی وجودی حکمت“ کے طور پر معروف ہے۔
قیام کے بعد فاؤنڈیشن کی جانب سے روحانیت پر متعدد کتابیں شائع کی گئیں۔ ان کتابوں میں دو مشہور کتابیں دی میجک آف اویکننگ (The Magic of Awakening) اور دی واریئرز میرر (The Warrior’s Mirror) بھی شامل ہیں۔ ان دونوں کتابوں کو بالترتیب 2010 اور 2011 میں پینگوئن نے شائع کیا۔
سر شری کی شائع شدہ تصنیفات
سر شری کی دیڑھ سو سے زائد تصنیفات ہیں۔ نیز یہ کتابیں دس سے زائد زبانوں میں ترجمہ ہو کر اہم ناشرین جیسے پینگوئن بکس، ہے ہاؤز، واؤ پبلشنگز پرائیوٹ لمیٹڈ وغیرہ کی جانب سے شائع ہوچکی ہیں۔
حوالہ جات
زمرہ:1997 میں قائم شدہ تنظیمیں زمرہ:1997ء میں قائم ہونے والی تنظیمیں زمرہ:بھارت میں 1997ء کی تاسیسات زمرہ:بھارت میں واقع فاؤنڈیشن زمرہ:پونہ میں واقع تنظیمیں زمرہ:روحانی تنظیمیں زمرہ:ویڈیو کلپس پر مشتمل مضامین زمرہ:ویکی ڈیٹا سے مطابقت رکھنے والی مختصر تفصیل
560ء کی دہائی
560ء کی دہائی زمرہ:چھوٹے پیغام خانوں کا استعمال کرنے والے مضامین
بحری مملوک
مصر و شام کے غلام بادشاہوں کو مملوک کہا جاتا ہے کیونکہ عربی میں مملوک غلام کو کہتے ہیں۔ یہ دو خاندانوں میں تقسیم تھے ایک خاندان بحری مملوکوں  کا تھا جنہوں نے 647ھ سے 784ھ تک حکومت کی اور دوسرا خاندان مملوکوں کا تھا جنہوں نے 784ھ سے 922ھ تک حکومت کی۔
بحری مملوک نسلا زیادہ تر ترک اور منگول تھے۔ یہ ملک صالح ایوبی کے غلام تھے اور چونکہ ان کو دریائے نیل کے کنارے آباد کیا گیا تھا اس لیے ان کو بحری مملوک کہا جاتا تھا۔ برجی مملوک زیادہ تر قفقاز کے رہنے والے سرکیشی غلام تھے۔ یہ بحری مملوکوں کے بادشاہ قلاوون کے حفاظتی دستے سے تعلق رکھتے تھے اور قلعوں میں تعینات تھے اس لیے ان کو برجی مملوک کہا جاتا تھا۔
ابتدا
ملک صالح کے انتقال کے بعد ایک ترک غلام تمر الدین ایبک نے سلطان کے جانشین تورون شاہ کو قتل کر دیا لیکن ملک صالح کی بیوہ شجرۃ الدر 80 دن تک حکومت کرتی رہی اور اپنے نام کا خطبہ اور سکہ جاری کیا اور جب تمر الدین ایبک کو امرا نے بادشاہ منتخب کر لیا تو شجرۃ الدر نے اس سے شادی کرلی۔ یہی ایبک مصر میں غلام خاندانوں کا بانی ہے۔ ہند و پاک کے غلام بادشاہوں اور مصر کے غلام بادشاہوں کے درمیان کئی باتوں میں جو مشابہت پائی جاتی ہے ان میں سے ایک دلچسپ مشابہت یہ بھی کہ دونوں سلطنتوں کے غلام خاندان کے بانیوں کا نام ایبک تھا اور دونوں خاندانوں میں ایک ایک عورت نے حکومت کی۔ مصر میں شجرۃ الدر نے اور دہلی میں رضیہ سلطانہ نے۔
مملوکوں کی حکومت میں باپ کے بعد بیٹا جانشیں نہیں ہوتا تھا بلکہ جو غلام سردار طاقتور ہوتا تھا وہی حکومت پر قبضہ کرلیتا تھا۔ کوئی نظام نہ ہونے کی وجہ سے ہر سال ایک نیا سردار بادشاہ بن جاتا تھا؛ چنانچہ برجی مملوکوں کی 132 سال کی مختصر مدت میں 24 بادشاہ تخت پر بیٹھے۔ ان میں سے چار بادشاہ ایسے بھی ہیں جنہوں نے مجموعی طور پر 84 سال حکومت کی اور مصر کو مستحکم حکومت دی۔ ان ہی میں سے ایک ملک صالح کا غلام بیبرس تھا۔ جس نے بادشاہ ہونے کے بعد ملک الظاہر کا خطاب اختیار کیا۔
ملک الظاہر بیبرس
بیبرس مملوکوں کا پہلا نامور حکمران تھا۔ اس نے 1260ء سے 1277ء تک 17 سال مصر و شام پر حکومت کی۔ وہ ہلاکو خان اور دہلی کے غیاث الدین بلبن کا ہمعصر تھا۔ بغداد کو تباہ کرنے کے بعد جب ہلاکو کی فوجیں شام کی طرف بڑھیں تو سپہ سالار بیبرس اور مملوک سلطان سیف الدین قطز 1260ء میں عین جالوت کے مقام پر ان کو فیصلہ کن شکست دی اور شام سے منگولوں کو نکال باہر کیا۔ بیبرس کا یہ بہت بڑا کارنامہ ہے کہ اس نے مصر و شام کو منگولوں کی تباہ کاریوں سے بچایا۔ بییبرس نے نہ صرف منگولوں کے حملے کو پسپا کیا بلکہ خود ان کے علاقوں پر حملہ آور ہوا۔ اس نے مصری سلطنت کی شمالی سرحد ایشیائے کوچک کے وسطی علاقوں تک پہنچادی۔
بیبرس نے مملوک سلطنت کو جنوب میں سوڈان کی طرف بھی وسعت دی اور نوبہ کا علاوہ بھی فتح کر لیا۔ اپنی انہی فتوحات اور کارناموں کی فجہ سے بیبرس کا نام مصر و شام میں صلاح الدین کی طرح مشہور ہے اور وہ مصری عوام کا مقبول ترین ہیرو ہے۔
لیتھوانیا میں اسلام
بائیں|تصغیر| کوناس مسجد ۔ بائیں|تصغیر| پہلی جنگ عظیم میں [[لتھوینیا|لتھوانیائی سرزمین پر زار کی فوج کے مسلمان فوجیوں کی قبریں۔ انتاکالنس قبرستان]] لتھوانیا میں اسلام کی تاریخ بہت سے دوسرے شمالی اور مغربی یورپی ممالک کے برعکس 14ویں صدی سے شروع ہوتی ہے۔ قرون وسطی میں پولش – لتھوانیائی دولت مشترکہ کے لتھوانیا  کی گرانڈ ڈچی، جو بالٹک سے بحیرہ اسود تک پھیلی ہوئی  تھی، کریمین تاتار سے آباد جنوب میں کئی مسلم علاقے شامل تھے۔ کچھ مسلمان لتھوانیا نقل مکانی کرکے آئے۔ یہاں کے تاتاری اب لتھوانیا تاتار کہلاتے ہیں۔ وقت کے ساتھ ساتھ وہ اپنی زبان بھول گئے اور اب  لتھوانیائی زبان بولتے ہیں، تاہم،انہوں نے اسلام کو اپنے سینے سے لگائے رکھا۔ اسلامی دنیا سے طویل عرصے تک رابطے میں نہ رہنے کی وجہ سے لتھوانیائی تاتاروں کے طرز عمل باقی سنی مسلمانوں سے کچھ مختلف ہیں۔ پھربھی انہیں الگ فرقہ نہیں سمجھا جاتا۔ لتھوانیائی تاتار جس طرح کے اسلام پر عمل پیرا ہیں اسے لوک اسلام کہا جا سکتا ہے۔ ایک گمنام لتھوانیائی تاتار، جنہوں نے حج کیا تھا، اپنی تحریر رسالہ میں یہ تسلیم کیا ہے کہ لتھوانیائی تاتاروں کے  اس طرح کے غیر روایتی رسوم و رواج تھےکہ ایک کٹھ ملا انہیں  ممکنہ طور پر کافرقرار دے سکتا تھا۔
بحری مملوک
منصور قلاوون
مملوکوں کا دوسرا ممتاز حکمران منصور قلاوون ہے جو بیبرس کے دو سال بعد تخت نشین ہوا۔ وہ بھی بیبرس کی طرح ملک صالح کا غلام تھا۔ اس کا تعلق دشت قپچاق سے تھا۔
لیتھوانیا میں اسلام
لتھوانیا میں اس وقت کے بہت سے دوسرے یورپی معاشروں کے برعکس مذہبی آزادی و رواداری تھی۔ لتھوانیائی تاتار بعض جگہوں جیسے کہ رائجائی کے آس پاس ( ایلیٹس ڈسٹرکٹ میونسپلٹی میں ) آباد ہوئے تھے۔
بحری مملوک
منصور قلاوون
قلاوون کے عہد میں ایل خانی حکمرانوں اباقا خان اور ارغون نے یورپ کے مسیحیوں کو مصر کے خلاف ایک نئی صلیبی جنگ شروع کرنے اور بیت المقدس کو فتح کرنے کی ترغیب دی۔ اباقا خان نے مسیحیوں کے تعاون سے شام پر حملہ بھی کیا لیکن قلاوون نے حمص کے پاس 1280ء میں اباقا خان کو شکست دے کر اس منصوبے کو ناکام بنادیا۔
لیتھوانیا میں اسلام
لتھوانیا پر قبضہ کرنے کے بعد سوویت یونین نے لتھوانیائی تاتاری ثقافت، مساجد، قبرستان اور اس طرح کی زیادہ تر اسلامی شعائر کو نیست و نابود کردیا تھا مگر لتھوانیا کی آزادی کے بعد حکومت نے لتھوانیائی تاتار ثقافت کو لتھوانیائی تاتاروں میں فروغ دینے کی حامی ہے۔ لکڑیوں کی تین مسجدیں اب بھی موجود ہیں۔ اس کے علاوہ اینٹوں کی ایک مسجد، 1930 کی دہائی میں تعمیر کی گئی ہے۔  لتھوانیا کے دارالحکومت ویلنیس میں کوئی مسجد باقی نہیں رہی کیونکہ یہاں کی لوکیسکی مسجد کو روسیوں نے تباہ کر دیا تھا۔ لتھوانیائی تاتار برادری اس مسجد کی تعمیرنو کے لیے کوشاں ہے، لیکن انہیں مختلف مسائل کا سامنا ہے، جن میں مالیات کی کمی اور ولنیئس سٹی میونسپلٹی کے کچھ اقدامات شامل ہیں۔
بحری مملوک
منصور قلاوون
بیبرس کی طرح قلاوون نے بھی سرزمین شام پر مسیحی نو آبادیوں کے خلاف مہم جاری رکھی اور لطاکیہ اور طرابلس کو یورپی فوجوں سے چھین لیا۔ قلاوون کے بعد اس کے بیٹے اشرف جلال نے عکہ، صور، صیدا، حیفہ اور دیگر شہروں کو بھی فتح کر لیا اور اس طرح ساحل شام سے یورپی مسیحیوں کا اقتدار ہمیشہ کے لیے ختم کر دیا۔
لیتھوانیا میں اسلام
اس وقت چند ہزارہی لتھوانیائی تاتار باقی رہ گئے ہیں، جو ملک کی آبادی کا تخمینا 0.1% ہیں۔ تاہم لتھوانیا کی آزادی کے بعد وہ احیا کے دور سے گزر رہے ہیں، جس کا ثبوت یہ ہے کہ کئی سو غیر تاتار اسلام قبول کر چکے ہیں۔
بحری مملوک
دیگر حکمران
ملک اشرف خلیل کے بعد 4،5 سال بدستور بے امنی رہی اور مصر کے تخت پر کئی سرداروں نے قبضہ کیا اور بے دخل ہوئے۔ بالآخر اس خانہ جنگ میں منصور قلاوون کا بیٹا محمد کامیاب ہوا۔ وہ تین مرتبہ تخت پر بیٹھا لیکن اگر اس ایک سال کی مدت کو نکال دیا جائے جب 1308ء میں ایک دوسرے سردار بیبرس جاشنگیر نے اس کو بے دخل کر دیا تھا، تو محمد نے 1298ء سے 1341ء تک پورے 42 سال مسلسل حکومت کی۔ مصر کے مملوک حکمرانوں میں اس کا دور سب سے طویل اور شاندار رہا۔ بادشاہ ہونے کے بعد اس نے ملک الناصر محمد کا خطاب اختیار کیا۔ ایل خانی بادشاہ غازان خان، الجائیتو خدا بندہ اور ابو سعید اس کے ہمعصر تھے اور دہلی کے بادشاہوں میں علاؤ الدین خلجی، غیاث الدین تغلق اور محمد تغلق اس کے ہم زمانہ تھے۔
لیتھوانیا میں اسلام
سویت یونین کے زمانے میں دوسرے ممالک کے کچھ مسلمان یہاں آئے لیکن ان کا اسلام سے کوئی وابستگی نہیں تھی۔ آزادی کے بعد دیگر مسلمان بھی بطورمہاجر آئے، تاہم ان مسلمانوں کی تعداد بہت کم ہے، اس لیے لتھوانیا جہاں تک اسلام کا تعلق ہے، وہ لتھوانیائی تاتار سے ہی عبارت ہے۔ کچھ مقامی باشندوں نے بھی اسلام کو اپنایا ہے۔ اس ملک میں حلال گوشت کا حصول مشکل ہوتا ہے چناچہ اصول پسند مسلمان جانوروں کو خود ہی ذبح کرلیتے ہیں۔
بحری مملوک
دیگر حکمران
اس کے زمانے میں فن تعمیر نے بہت ترقی کی، ناصر کو عمارتیں بنوانے سے بہت دلچسپی تھی اور اس نے قاہرہ کو ایک حسین شہر بنادیا۔ اس کے اصلاحی کاموں میں قابل ذکر شراب پر پابندی ہے۔
سلاطین بحری مملوک کی فہرست
زمرہ:1250ء کی تاسیسات زمرہ:1382ء کی تحلیلات زمرہ:تاریخ مصر زمرہ:تاریخی ترک ریاستیں زمرہ:ترک اقوام زمرہ:ترک قبائل زمرہ:ترک قوم کی تاریخ زمرہ:سلطنت مملوک (مصر) زمرہ:سلطنت مملوک (مصر) میں تیرہویں صدی زمرہ:قپچاق زمرہ:مسلم شاہی سلاسل زمرہ:مملوک سلطنت زمرہ:بحری خاندان زمرہ:ترک شاہی خاندان زمرہ:کامنز زمرہ جس کا ربط ویکی ڈیٹا پر ہے زمرہ:سلطنت مملوک (مصر) کی چودہویں صدی کی تاسیسات
جنوبی افریقا خواتین ایک روزہ کرکٹ کھلاڑیوں کی فہرست
جنوبی افریقا خواتین ایک روزہ کرکٹ کھلاڑیوں کی فہرست
جنوبی افریقا خواتین ٹوئنٹی 20 کرکٹ کھلاڑیوں کی فہرست
جنوبی افریقا خواتین ٹوئنٹی 20 کرکٹ کھلاڑیوں کی فہرست
ہماچل پردیش ریاستی ایڈز کنٹرول سوسائٹی
ہماچل پردیش ریاستی ایڈز کنٹرول سوسائٹی اعلی عزم کے ساتھ قومی ایڈز کنٹرول ادارہ کے پروگراموں کے تحت مختلف منصوبوں کے نفاذ کے اعلی معیار کو قائم کیا ہے۔ اسی کے پیش نظر سال 2009 کے اسمبلی سیشن میں بجٹ یقین دہانی کے دوران ہماچل پردیش کے وزیر اعلی پریم کمار دھومل نے بے جھجھک اعلان کیا تھا : "ایڈز ہمارے آزا معاشرے میں ایک بیماری سے کہیں زیادہ ایک چیلنج اور لڑائ کی حیثیت رکھتی ہے جسے جلد پتہ لگائے جانے کی ضرورت ہے۔ میری تجویز ہے کہ ہمارے معاشرے کو اس بات کے لیے آمادہ کیا جائے جس طرح سے زائچوں کو شادی سے پہلے ملا کر دیکھا جاتا ہے، اسی طرح سے نوجوان "ایڈزسے پاک" رپورٹوں کو بھی کو بھی ملا کر دیکھنا یقینی بنائیں۔
غیر سرکاری تنظیموں سے تعاون
ہماچل پردیش ریاستی ایڈز کنٹرول سوسائٹی نے مختلف غیر سرکاری تنظیموں کے تعاون سے ایچ آئی وی / ایڈز-شکار افراد میں حوصلہ برقرار رکھنے اور انہیں تعمیری طور پر فعال کرنے کی سمت میں کام کیا ہے۔ ایسے ہی ایک کوشش میں ہماچل پردیش ریاستی ایڈز کنٹرول سوسائٹی نے اور پوذٹو پیپل نیٹ ورک پونٹا صاحب نے ساتھ مل کر 2010 میں  ایچ آئی وی / ایڈز کے ساتھ رہنے والے لوگوں کے ساتھ ہولی تہوار  پروگرام کا انعقاد کیا جس میں سماج کے ان بیمار لوگوں سے امتیاز ہٹانے پر زور دیا گیا تھا۔
ریاست کی ثقافتی تنظیموں کو ایڈز بیداری پروگرام میں شامل کرنا
ریاست کی ثقافتی تنظیموں کو ایڈز بیداری پروگرام میں شامل کرنے کی سمت میں کئی کوششیں کی گئی ہیں۔ ان ہی میں سے ایک کی مثال یہ ہے کہ ہماچل پردیش ایڈز کنٹرول سوسائٹی، محکمہ صحت کے بھورنج کے شعبے کے زیراہتمام فرینڈس ميوزیكل گروپ کے فنکاروں کی طرف سے سڑکوں کے نکڑ پر ڈراما کے ذریعے بیداری مہم چلائ گئی ہے۔ جاہُو (حمیر پور) میں بیداری کا ایک اولین پروگرام کا انعقاد اکتوبر 2011 میں کیا گیا تھا۔ اس موسیقی گروپ کی طرف سے ڈراما اور گیتوں کے ذریعے ایڈز کے بچاؤ، جانچ، علاج کے لیے محکمہ صحت کی خدمات اور اسکیموں کی جانکاری لوگوں تک مہیا کی گئی ہے۔
رائے سینا ہل
رائے سینا ہل کے مضافاتی علاقے میں رائے سینا اور مالچہ دو گاؤں تھے جن میں تقریباً تین سو خاندان آباد تھے ان دونوں گاؤں کی نقل مکانی سے حاصل شدہ چار ہزار ایکڑ زمین پر انگریزی دارلحکومت کی تعمیر کا کام شروع کیا گیا رائے سینا ہل کی انچائی زمینی سطح سے 50 فٹ بلند تھی جس کا 20 فٹ حصہ دھماکے سے. منہدم کرکے ہموار کیا گیا۔
کانچانا بوری صوبہ
کانچانا بوری صوبہ تھائی لینڈ کا ایک تھائی لینڈ کے صوبے جو تھائی لینڈ میں واقع ہے۔
تفصیلات
کانچانا بوری صوبہ کا رقبہ 19,483 مربع کیلومیٹر ہے اور اس کی مجموعی آبادی 848,198 افراد پر مشتمل ہے۔
میلکم سپیڈ
میلکم والٹر سپیڈ (پیدائش: 14 ستمبر 1948ء) ایک آسٹریلوی تاجر اور انٹرنیشنل کرکٹ کونسل کے سابق سی ای او ہیں۔ کرکٹ کی دنیا میں آنے سے پہلے وہ میلبورن میں بیرسٹر تھے۔ وہ اصل میں 1997ء سے 2001ء تک آسٹریلوی کرکٹ بورڈ کے چیف ایگزیکٹو آفیسر تھے، انہوں نے انٹرنیشنل کرکٹ کونسل کے سی ای او کا عہدہ سنبھالا۔ اس کردار میں اس نے آئی سی سی کے چار صدور: میلکم گرے، احسان مانی، پرسی سون اور رے مالی کے ساتھ کام کیا ہے۔ ہارون لورگاٹ نے 4 اپریل 2008ء کو آئی سی سی کے سی ای او کے طور پر ان کی جگہ لی۔ سپیڈ کو 2012ء میں سپورٹ آسٹریلیا ہال آف فیم میں شامل کیا گیا تھا۔
حوالہ جات
زمرہ:آسٹریلوی چیف ایگزیکٹو زمرہ:آسٹریلوی کرکٹ منتظمین زمرہ:بقید حیات شخصیات زمرہ:1948ء کی پیدائشیں
اناجیل اربعہ
زمرہ:اناجیل اربعہ
آکسفورڈ (گاؤں)، نیو یارک
آکسفورڈ (گاؤں)، نیو یارک, New York) ریاستہائے متحدہ امریکا کا ایک رہائشی علاقہ جو نیویارک میں واقع ہے۔
تفصیلات
آکسفورڈ (گاؤں)، نیو یارک کا رقبہ 4.6 مربع کیلومیٹر ہے اور اس کی مجموعی آبادی 1,450 افراد پر مشتمل ہے اور 296 میٹر سطح دریا سے بلندی پر واقع ہے۔
لاماسکولا
حوالہ جات
زمرہ:Short description is different from Wikidata
چنسیا
چنسیا ایک اطالوی ذاتی نام ہے۔
حوالہ جات
زمرہ:ذاتی نام زمرہ:Short description is different from Wikidata
محمد احسن یونس
محمد احسن یونس ایک پاکستانی پولیس افسر ہیں جو اس وقت 7 دسمبر 2021ء سے اسلام آباد پولیس کے انسپکٹر جنرل کے طور پر خدمات انجام دے رہے ہیں۔
حوالہ جات
زمرہ:پاکستانی پولیس افسران زمرہ:بقید حیات شخصیات
دہخدا لغت
مکمل کام ایک جاری کوشش ہے جس میں علی اکبر دهخدا اور دیگر ماہرین کے ایک جماعت کی پینتالیس سال کی محنت سے تیار گیا ہے۔ اگرچہ دهخدا فارسی میں ادبی اصطلاحات اور الفاظ کا ایک بڑا حصہ احاطہ کرتا ہے، لیکن اس کے پہلے ایڈیشن میں گزشتہ دہائیوں کے دوران میں اکیڈمی آف فارسی لینگوئج اینڈ لٹریچر کی طرف سے وضع کردہ سائنسی اور ٹیکنالوجی کی اصطلاحات کا فقدان ہے۔ تاہم نئے ایڈیشن ان کا احاطہ کرتے ہیں۔ ایڈیشن ہر سال تہران یونیورسٹی کی طرف سے شائع کیے جاتے ہیں۔
برززنکی، وپولے صوبہ
برززنکی، وپولے صوبہ پولینڈ کا ایک رہائشی علاقہ جو Gmina Wołczyn میں واقع ہے۔
تفصیلات
برززنکی، وپولے صوبہ کی مجموعی آبادی 450 افراد پر مشتمل ہے۔